VENDIM
 Nr. 215, datë 1.4.2026

PËR NJË SHTESË NË VENDIMIN NR. 450, DATË 29.6.2022, TË KËSHILLIT TË MINISTRAVE, “PËR MIRATIMIN E FORMËS DHE TË PËRMBAJTJES SË LEJEVE TË QËNDRIMIT PËR TË HUAJT”

Në mbështetje të nenit 100 të Kushtetutës; të pikës 2, të nenit 32, dhe të pikës 11, të nenit 33/1, të ligjit nr. 79/2021, “Për të huajt”, të ndryshuar, me propozimin e ministrit të Punëve të Brendshme, Këshilli i Ministrave

VENDOSI:

1. Pas pikës 1, të vendimit nr. 450, datë 29.6.2022, të Këshillit të Ministrave, “Për miratimin e formës dhe përmbajtjes së lejeve të qëndrimit për të huajt”, shtohet pika 1/1, me këtë përmbajtje:
“1/1. Miratimin e formës së kartëqëndrimit të një anëtari të familjes së një shtetasi të Bashkimit Evropian, sipas aneksit nr. 3, që i bashkëlidhet këtij vendimi dhe është pjesë përbërëse e tij.”.
2. Ngarkohet Ministria e Punëve të Brendshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

ANEKS NR. 3

KARTË QËNDRIMI PËR ANËTARIN E FAMILJES SË SHTETASIT TË BASHKIMIT EVROPIAN

